Publication: Magyar Közlöny
Issue: MK-2009-189 (Year: 2009, Number: 189)
Era: 2004-2010
Section: (2) Az adózás rendjérõl szóló 2003. évi XCII. törvény a 175. §-t követõen a következõ 175/A. §-sal egészül ki:
Paragraph Index: 1710

(2) Az adózás rendjérõl szóló 2003. évi XCII. törvény a 175. §-t követõen a következõ 175/A. §-sal egészül ki: „175/A. § (1) Az adótanácsadói, adószakértõi vagy az okleveles adószakértõi tevékenység gyakorlásához szükséges engedély iránti kérelem benyújtásával egyidejûleg a kérelmezõ hatósági bizonyítvánnyal igazolja azt a tényt, hogy büntetlen elõéletû, és nem áll gazdasági, pénzügy-számviteli vagy jogi végzettséghez kötött munkakör ellátásához szükséges tevékenység folytatását kizáró foglalkozástól eltiltás hatálya alatt, vagy kéri, hogy e tények fennállására vonatkozó adatokat a bûnügyi nyilvántartó szerv az adópolitikáért felelõs miniszter részére – annak az adótanácsadói, adószakértõi, illetve okleveles adószakértõi tevékenység engedélyezése iránti kérelem elbírálása céljából benyújtott adatigénylése alapján – továbbítsa. Az adatigénylés során az adópolitikáért felelõs miniszter arra vonatkozóan igényelhet adatot a bûnügyi nyilvántartó szervtõl, hogy a kérelmezõ büntetlen elõéletû-e, valamint gazdasági, pénzügy-számviteli vagy jogi végzettséghez kötött munkakörellátásához szükséges tevékenység folytatását kizáró foglalkozástól eltiltás hatálya alatt áll-e.

Source: https://magyarkozlony.hu/hivatalos-lapok/362ecb0a7b03eed9e42bea8078ddf4f6f494e68c/dokumentumok/7b0115f66ab7f5ae4f0511a2d34822db7330ad61/letoltes